יעקב הכהן סקלי

רבי יעקב הכהן סקאלי (ה'תקצ"ז, 1837 - ט"ו בחשון ה'תרע"ט) היה שד"ר, פוסק הלכה, ראש ישיבה, אב בית הדין ורבה של טבריה בראשית המאה העשרים.
קורותיו
נולד בטבריה לאביו רבי אהרן הכהן סקלי, למשפחה שמוצאה ממרוקו. התייתם מאביו בגיל ארבע.ראו: טוב רא"י בערך רבי אהרן הכהן סקלי. למד בישיבות טבריה. בשנת תר"ל נמנה עם חכמי צפת.ראו: יהודי בבל בתפוצות עמ' 238. באייר תרל"א יצא לשמש כשד"ר לערי צפון אפריקה יחד עם הרב שלמה רחמים אבולעפיה.ראו קהלת צפרו חלק ה עמ' שצח. ובשנת תרמ"ו יצא כשד"ר לערי הודו. בשנת ה'תר"ן התמנה לדיין בטבריה בראשותו של רבי דוד ועקנין ולצד חביריו רבי שמואל בן קיקי, רבי יוסף דוד אבולעפיה, רבי יהודה רבוח,ראו וידבר דוד ועקנין סימן ב. ועוד. החל משנת תר"ס התמנה לאחראי על תרומות קהילת אמשטרדם, יחד עם חבירו רבי יהודה טולידאנו.ראו תולדות אליהו עמ' 64.

החל משנת ה'תר"ס כיהן כאב בית הדין ורבה של העיר עד לפטירתו.ראו: טוב רא"י בערכו.  לצידו עמדו הדיינים רבי שמואל ן' קיקי ורבי אליהו ילוז. החל משנת תרע"ד, מושב בית הדין עבר למקום רחוק מביתו של רבי יעקב, ועקב חולשתו לא היה יכול לפקוד את בית הדין לעיתים תכופות, ולכך מינו את רבי יעקב חי זריהן לדיין שלישי תחתיו.ראו אהלי יעקב מהדורה חדשה עמ' מד.

נפטר בטבריה ושם נקבר. בניו הם רבי אהרן ורבי שמואל מחכמי טבריה.

קישורים חיצוניים
 דו"ח מסע של השד"ר יעקב סיקלי הכהן בלוב, "אוצר יהודי ספרד" - לחקר תולדות יהודי ספרד ותרבותם - ספר ז' (1964), באתר מרכז אור שלום לשימור והנחלת מורשת יהדות לוב.

הערות שוליים

קטגוריה:טבריה: רבנים
קטגוריה:אבות בתי דין
קטגוריה:שד"רים
קטגוריה:אנשי היישוב הוותיק ילידי ארץ ישראל
קטגוריה:יהודים הקבורים בבית הקברות בטבריה
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20